open-index/open-wikipedia-markdown huggingface dataset:
აპო

**აპო იგივე აპუ** - ინკების მითოლოგიური პანთეონის ერთ-ერთი ღვთაება. მთის სული, რომელიც მაღალმთიან ადგილებში მაცხოვრებელ ადამიანს შეეწეოდა და იფარავდა. ამ ღვთაებას დღემდე ეთაყვანება პერუს, ბოლივიის, ეკვადორისა და ჩილეს ზოგიერთი რაიონის მკვიდრი მოსახლეობა.

## მნიშვნელობა
კონტექსტის მიხედვით სიტყვა *აპო*-ს ინკების მითოლოგიაში სხვადასხვა მნიშვნელობა შეიძლება ჰქონდეს:

* ღვთება ან ზეარსება, წმინდა მთის სული, უძლიერესი ბუნების სულთა შორის.
* წმინდა მთა, წინაპართა საცხოვრებელი.
* ავტორიტეტული ადამიანი, წინამძღოლი. ერთ-ერთი უმაღლესი წოდება ინკების იმპერიაში, რომელსაც ეკისრებოდა საიმპერიო საბჭოსა და უმაღლესი სასამრთლოს ფორმირება. ეს ტერმინი ტრადიციულად გამოიყენება თავაზიანი მიმართვისას და მოწიწების გამოსახატავად. მაგალითად, ატაჰუალტა აპუ ინკა. ასევე ერთ-ერთი სახელი ვირაკოჩასი: აპუ კუნ ტიკსი ვირაკუტრა.
* ძლიერებისა და მორჭმულობის აღმნიშვნელი ზედსართავი სახელი.
* ზკნელსა და ზესკნელში მობინადრე ადამიანის მცველი მთის სულები.

## იხილეთ აგრეთვე
*ინკების მითოლოგია

## რესურსები ინტერნეტში
*Sacred Mountain Expedition: April 2007
*Glossary of Terminology of the Shamanic & Ceremonial Traditions of the Inca Medicine Lineage as Practiced in the United States

კატეგორია:ინკები
კატეგორია:ღმერთები ანბანის მიხედვით
საქართველოს ლიტერატურა: ისტორია

მარჯვნივ|200 პქ
***საქართველოს ლიტერატურა: ისტორია*** — დონალდ რეიფილდის ავტორობით გამოსული ქართული ლიტერატურის პირველი და ყველაზე მრავლისმომცველი სწავლება, რომელიც ინგლისურ ენაზე ოდესმე გამოსულა. ნაშრომი ეძღვნება ქართულ 1 500 წლიან ლიტერატურულ ტრადიციას, დაწყებული V საუკუნის ჰაგიოგრაფიიდან დამთავრებული XX საუკუნის ელექტრონული პროზითა და პოეზიით. წიგნი იკვლევს იმ სხვადასხვა გავლენებს, რომელიც განიცადა ქართულმა ლიტერატურამ წლების მანძილზე - ბერძნულიდან და სპარსულიდან რუსულ და თანამედროვე ევროპულამდე. მისი კვლევის სფეროში შედის კავკასიური ფოლკლორიც. წიგნში შეტანილია ასევე ქართული პოეზიის ზოგიერთი ნიმუშის თარგმანი.

წიგნი შეიცავს ოცდათერთმეტ თავს დაჯგუფებულს ხუთ ნაწილად, ქართული ლიტერატურის უდიდესი პერიოდების შესაბამისად: I. კლასიკური ეპოქა (V — XI საუკუნეები); II. ოქროს ხანა და მის შემდგომ (XII — XVIII საუკუნეები); III. რომანტიკოსების პერიოდი (XIX საუკუნე); IV. ვაჟა-ფშაველა და ხალხური პოეზია (1880-1914 წლები); V. XX საუკუნე. პირველი სამი ნაწილი, რომლებიც ეხება ძველ ქართულ ჰაგიოგრაფიასა და ჰიმნოგრაფიას, მეთორმეტე-მეცამეტე საუკუნეების სამეფო კარის დიდ პოეტებს და დიდ და მცირე ფიგურებს საქართველოს ოკუპაციამდე საბჭოთა ჯარების მიერ, უზრუნველყოფს შესანიშნავ ორიენტაციას როგორც დამწყები მკითხველისათვის, ასევე მათთვის ვინც უკვე ღრმადაა ჩაფლული შუა საუკუნეების ქართულ მწერლობაში. IV ნაწილი ერთადერთია წიგნში, რომელიც ფოკუსირებულია მხოლოდ ერთ მწერალზე და ეს შემთხვევითი არჩევანი არაა: მთის პოეტი ვაჟა-ფშაველა, რეიფილდის სიტყვებით „თვისობრივად ყველაზე უფრო მაღლა დგას, ვიდრე ნებისმიერი სხვა ქართველი მწერალი“ (გვ. 207). ვაჟას შემოქმედების განხილვა მიდის არაერთი ილუსტრაციის ფონზე მისი შემოქმედებიდან, რომელთა უმრავლესობა ინგლისურად თარგმნა თავად რეიფილდმა და აღებულია რეიფილდის მიერ თარგმნილ ვაჟას ყველაზე გრძელი სამი პოემიდან, რომელიც თბილისში დაიბეჭდა.

განსაკუთრებულ ინტერესს იწვევს *V ნაწილი*, რომელიც საბჭოთა და პოსტ-საბჭოთა პერიოდს ასახავს (შევარდნაძის დადგომამდე 1992 წელს). ავტორი ამჯერად ექსპერტის მსგავს რანგში წარმოგვიდგება. რეიფილდი იყო ერთ-ერთი პირველი, ვინც შეაღწია ბოლო დროს ტაბუ-ახსნილ საბჭოთა არქივებში. იქ მოპოვებულ მასალებზე დაყრდნობით, ღრმა ანალიზის საფუძველზე საქართველოს ინტელექტუალური ელიტის ტანჯვა სტალინის დიდი წმენდის დროს შეაფასა როგორც ჰოლოკოსტი. აღსანიშნავია ასევე გალაკტიონის შემოქმედების დაფასება, ისევე როგორ ვაჟასი, ფაქიზად შესრულებული თარგმანით. მეორე მხრივ, სიმონ ჩიქოვანი დახასიათებულია როგორც „საუკუნის ყველაზე ორიგინალური ქართველი პოეტი“, (გვ.292) რასაც კევინ ტუიტის თქმით, თავად ვერ გაბედავდა.      

წიგნი პირველად 1994 წელს დაიბეჭდა და დაიმსახურა რამდენიმე შეფასება ავტორიტეტული ლიტერატურული მიმომხილველისგან. მეორე გადამოწმებული გამოცემა გამოჩნდა 2000 წელს.

## სქოლიო 
კატეგორია:ქართველოლოგია
კატეგორია:1994 წლის წიგნები
აველიანედა

**აველიანედა** () — ქალაქი არგენტინაში, ბუენოს-აირესის პროვინციაში. 2001 წლის მონაცემებით, მისი მოსახლეობა 328,980 ადამიანს შეადგენდა. შედის დიდი ბუენოს-აირესის მეტროპოლიაში. ქალაქ ბუენოს-აირესთან დაკავშირებულია მდინარე რაიჩუელოზე გადებული რამდენიმე ხიდით. აველანდა ქვეყნის ერთ-ერთი მოწინავე ინდუსტრიული ცენტრია.

ქალაქს სამი საფეხბურთო გუნდი აქვს: ინდეპანდიენტე, რასინგი და არსენალი.

## რესურსები ინტერნეტში 
* ოფიციალური საიტი 
* Avellaneda Website/forum  
* Avellaneda Website 

კატეგორია:ბუენოს-აირესის პროვინციის ქალაქები
არასდროსეთი

უკრავს სალამურზე, ფონად ჩანს არასდროსეთი, ნოველიდან „პიტერი და ვენდი“, 1911.]]
**არასდროსეთი** (ინგ: *Neverland*, *Never Land* ან *Never Never Land*) არის სერ ჯეიმზ მეთიუ ბერის ნაწარმოებებში ასახული ფიქტიური სამყარო. ის პიტერ პენის, თინკერ ბელის, დაკარგული ბიჭებისა და სხვათა საცხოვრებელია. თუმცა არასდროსეთში ყველა ადამიანი არ წყვეტს ზრდას, ის ზრდაზე უარისმთქმელთა ცნობილი რეზიდენციაა და ხშირად გამოიყენება სამუდამო ბავშვობის (და ბავშვურობის), უკვდავობისა და ესკაპიზმის მეტაფორად.

პირველად, შოტლანდიელი მწერლის - ჯეიმზ ბერის 1904 წელს დადგმულ სპექტაკლში „პიტერ პენი, ან ბიჭი, რომელიც არასდროს გაიზრდება“ 'the Never Never Land'-ად წარმოჩნდა. 1911 წლის ნოველიზაციაში „პიტერი და ვენდი“, ბერიმ 'the Neverland'-ად მოიხსენია.

## სქოლიო
კატეგორია:ფიქტიური ქვეყნები
არგენტინის ქალაქების სია

**მოცემულია არგენტინის უდიდესი ქალაქების სია მათი მოსახლეობის მიხედვით (2001):**

## რესურსები ინტერნეტში
* მსოფლიოს ქალაქების მოსახლეობა

კატეგორია:არგენტინის ქალაქები
მარ-დელ-პლატა

**მარ-დელ-პლატა** — ქალაქი არგენტინაში, ბუენოს-აირესის პროვინციაში. მდებარეობს ატლანტის ოკეანის სანაპიროზე, ბუენოს-აირესიდან 400 კმ-ით სამხრეთით. ქალაქი არგენტინის ერთ-ერთი უმნიშვნელოვანესი თევზის სარეწაო პორტი და უდიდესი საზღვაო კურორტია. 2010 წლის მონაცემებით, მისი მოსახლეობა შეადგენს  614,350 ადამიანს, ამ მონაცემებით, ქვეყნის სიდიდით მე-7 ქალაქია.

ესპანელთა მოსვლამდე, ეს ტერიტორია დასახლებული იყო გუნუნა-კენას ხალხით, რომელიც მაპუჩეს ხალხის მძლავრ გავლენას განიცდიდა.

გამომდინარე იქიდან, რომ მარ-დელ-პლატა არგენტინის სანაპირო რეკრეაციულ ზოლში მდებარეობს, ქალაქის მთავარ ეკონომიკურ საქმიანობას ტურიზმი წარმოადგენს. 2006 წელს მას 7 მლნ ტურისტი ეწვია. შესაბამისად, აქ მაღალ დონეზეა განვითარებული ტურისტული ინფრასტრუქტურა თავის არაერთი სასტუმროთი, რესტორნით, სამორინეთი და სხვა ტურისტული ატრაქციით. გარდა ამისა, მარ-დელ-პლატა არგენტინის მნიშვნელოვანი სპორტული ცენტრია. აქ მდებარეობს ოლიმპიური სტადიონი, რომელიც ფიფას 1978 წლის მსოფლიო საფეხბურთო ჩემპიონატის არგენტინაში მიმდინარეობისას გაიხსნა. აქვეა ასევე 5 გოლფის მოედანი.

მინი|800პქ|ცენტრი|ქალაქის პანორამა

## რესურსები ინტერნეტში 
* ოფიციალური საიტი 
* მარ-დელ-პლატის ეროვნული უნივერსიტეტი 
* Buscador de Mar del Plata  
* Mar del Plata holiday and investments  
* Website of Mar del Plata

კატეგორია:ბუენოს-აირესის პროვინციის ქალაქები
ბაია-ბლანკა

**ბაია-ბლანკა** ( - თეთრი ყურე) — ქალაქი არგენტინაში, ბუენოს-აირესის პროვინციაში. მდებარეობა ატლანტის ოკეანის სანაპიროზე. 2001 წლის მონაცემებით, მისი მოსახლეობა 274,509 ადამიანს შეადგენდა. ახლოსმდებარე სხვა ქალაქებთან ერთად, წარმოქმნის დიდი ბაია-ბლანკას აგლომერაციას. 

ქალაქს გააჩნია მნიშვნელოვანი, 45 მ სიღრმის საზღვაო პორტი. ყურე, რომლის სანაპიროზეც ბაია-ბლანკა მდებარეობს, ფერნანდო მაგელანმა აღწერა თავის მოგზაურობისას დედამიწის გარშემო. 

ქალაქი თავდაპირველად დაარსდა როგორც ციხესიმაგრე, 1828 წლის 11 აპრილს. 
მინი|მარცხნივ|250პქ|ბაია-ბლანკას პორტი

## რესურსები ინტერნეტში 
* , Planeta, Buenos Aires, 2001
* 
* 3D-Bahia, Bahía Blanca in 3D for Google Earth 
* Rosati H, Palma D, Matte M, Rodríguez A: , Siglos XIV y XV http://www.puc.cl/sw_educ/historia/expansion/HTML/p350h.html 
* Construction of Puerto Belgrano
* Bahía Blanca Port
* Description of Patagonia by Thomas Faulkner, 1835, translated into Spanish

კატეგორია:ბუენოს-აირესის პროვინციის ქალაქები
კავკასიის ტექნოლოგიების სკოლა

right|150პქ
**კავკასიის ტექნოლოგიების სკოლა** (, CST) — კავკასიის უნივერსიტეტის ტექნოლოგიური მიმართულების ფაკულტეტი, დაარსდა 2008 წელს.

სკოლაში სწავლება მიმდინარეობს ორი სახის, ინფორმატიკის და ტელეკომუნიკაციის, საბაკალავრო პროგრამაში და საინფორმაციო სისტემების სამაგისტრო პროგრამაში, რომელიც შედგენილია Association for Computing Machinery-ისა და Association for Information Systems-ის კურიკულუმის სტანდარტების მიხედვით. გარდა საბაკალავრო და სამაგისტრო პროგრამებისა, სკოლა ასევე აწარმოებს სხვადასხვა სახის სასერტიფიკატო კურსებს, მათ შორის: გრაფიკულ დიზაინში, ინტერიერის 3D მოდელირებაში, ERP სისტემებსა და IT პროექტების მართვაში.

## რესურსები ინტერნეტში 
*კავკასიის ტექნოლოგიების სკოლა — კავკასიის უნივერსიტეტის ოფიციალურ საიტზე 

ტექნოლოგიების სკოლა
Give 'Em Enough Rope

'''''Give 'Em Enough Rope'''* — ინგლისური პანკ-როკ ჯგუფ The Clash-ის მეორე სტუდიური ალბომი. ის გამოიცა 1978 წლის 10 ნოემბერს, CBS Records-ზე. ეს იყო ჯგუფის პირველი ალბომი, რომელიც აშშ-ში გამოიცა, რადგან *The Clash''-ის ამერიკული ვერსია მოგვიანებით, 1979 წელს გამოვიდა. ალბომი კარგად მიიღეს კრიტიკოსებმა და ფანებმა. ბრიტანულ ჩარტებში ის მეორე ადგილზე მოხვდა, ბილბორდ 200-ში კი 128-ე ადგილზე.

## სიმღერების სია
## პერსონალი
* ჯო სტრამერი- ვოკალი, რითმ გიტარა
* მიკ ჯოუნსი - მთავარი გიტარა, ვოკალი
* პოლ სიმონონი - ბას გიტარა
* ტოპერ ჰიდონი – დასარტყმელი საკრავები

## ჩარტები
## სერტიფიცირებები
## სქოლიო 
კატეგორია:1978 წლის ალბომები
კატეგორია:The Clash-ის ალბომები
კატეგორია:Epic Records-ის ალბომები
კილმესი

**კილმესი** () — ქალაქი არგენტინაში, ბუენოს-აირესის პროვინციაში. მდებარეობს ბუენოს-აირესიდან 17 კმ-ით სამხრეთით. 2001 წლის მონაცემებით, მოსახლეობა შეადგენს 230,810 ადამიანს.

საინტერესოა ქალაქის ისტორია. კილმესი ადგილობრივი ტომი იყო, რომელიც სან-მიგელ-დე-ტუკუმანის შემოგარენში ვხოვრობდა. მე-17 საუკუნეში, ესპანელებმა მათი მიწა დაიპყრეს, რის შემდეგაც ამ ხალხმა 1000 კმ ფეხით გაიარა და ბუენოს აირესის სიახლოვეს დასახლდა, სადაც მათ არავინ ავიწროვებდათ. აქედან გამომდინარე, ამ ქალაქს შემდგომში კილმესი ეწოდა.

## რესურსები ინტერნეტში
*ოფიციალური საიტი 
*UKULA Travel Section

კატეგორია:ბუენოს-აირესის პროვინციის ქალაქები
დომინგო ფაუსტინო სარმიენტო

**დომინგო ფაუსტინო სარმიენტო** (დ. 15 თებერვალი, 1811, სან-ხუანი, არგენტინა — გ. 11 სექტემბერი, 1888, ასუნსიონი, პარაგვაი) — არგენტინელი აქტივისტი, ინტელექტუალი, მწერალი, სახელმწიფო მოღვაწე, პოლიტიკოსი. არგენტინის კონფედერაციის პრეზიდენტი 1868–1874 წლებში. თანამდებობა ეკავა 1868 წლის 12 ოქტომბრიდან 1874 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## ლიტერატურა 
* .
* .
* .
* .

## სქოლიო 
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  15 თებერვალი
კატეგორია:დაბადებული 1811
კატეგორია:გარდაცვლილი  11 სექტემბერი
კატეგორია:გარდაცვლილი 1888
თომას ლიპტონი

**სერ თომას ჯონსტონ ლიპტონი** (; დ. 10 მაისი, 1848 — გ. 2 ოქტომბერი, 1931) — შოტლანდიელი ბარონეტი. სახელი გაითქვა ჩაის ცნობილი ბრენდის „ლიპტონის“ დაარსებით. მის სახელს უკავშირდება ერთ-ერთი პირველი საერთაშორისო საფეხბურთო ტურნირის – სერ თომას ლიპტონის თასის – გამართვა, რომელსაც ზოგჯერ მოიხსენიებენ, როგორც *მსოფლიოს პირველი ჩემპიონატი*.

## ლიტერატურა
* *Sir Thomas Lipton: The Man Who Invented Himself", James Mackay, Mainstream, 1998
* *A Full Cup'', Michael D'Antonio, Riverhead, 2010

## რესურსები ინტერნეტში 
* ჩაი „ლიპტონის“ ვეგ-გვერდი

## სქოლიო 
კატეგორია:დაბადებული 10 მაისი
კატეგორია:დაბადებული 1848
კატეგორია:გარდაცვლილი 2 ოქტომბერი
კატეგორია:გარდაცვლილი 1931
კატეგორია:შოტლანდიელი მეწარმეები
მიგელ ხუარეს სელმანი

**მიგელ ხუარეს სელმანი** (; დ. 29 სექტემბერი, 1844, კორდოვა — გ. 14 აპრილი, 1909) — არგენტინელი იურისტი და პოლიტიკოსი. არგენტინის კონფედერაციის პრეზიდენტი 1886-1890 წლებში. თანამდებობა ეკავა 1886 წლის 12 ოქტომბრიდან 1890 წლის 6 აგვისტომდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* მიგელ ხუარეს სელმანი 

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  29 სექტემბერი
კატეგორია:დაბადებული 1844
კატეგორია:გარდაცვლილი 14 აპრილი
კატეგორია:გარდაცვლილი 1909
არლინგტონი

**არლინგტონი** შეიძლება ნიშნავდეს:

## კანადის ქალაქები
*არლინგტონი (ახალი შოტლანდია)
*არლინგტონი (ონტარიო)

## აშშ-ის ქალაქები
*არლინგტონი (აიოვა)
*არლინგტონი (ალაბამა)
*არლინგტონი (არიზონა)
*არლინგტონი (დასავლეთი დაკოტა)
*არლინგტონი (ვერმონტი)
*არლინგტონის ოლქი (ვირჯინია)
*არლინგტონი (ილინოისი)
*არლინგტონი (ინდიანა)
*არლინგტონი (კალიფორნია)
*არლინგტონი (კანზასი)
*არლინგტონი (კენტუკი)
*არლინგტონი (მინესოტა)
*არლინგტონი (მისური)
*არლინგტონი (ნებრასკა)
*არლინგტონი (ნიუ-იორკი)
*არლინგტონი (ოჰაიო)
*არლინგტონი (ორეგონი)
*არლინგტონი (ტენესი)
*არლინგტონი (ტეხასი)
*არლინგტონი (ჩრდილოეთი კაროლინა)
*არლინგტონი (ჯორჯია)
ხულიო არხენტინო როკა

**ხულიო არხენტინო როკა** (; დ. 17 ივლისი, 1843, სან-მიგელ-დე-ტუკუმანი — გ. 19 ოქტომბერი, 1914, ბუენოს-აირესი) — არგენტინელი პოლიტიკოსი და არმიის გენერალი. არგენტინის კონფედერაციის პრეზიდენტი ორჯერ, 1880–1886 წლებსა და 1898–1904 წლებში. პირველად თანამდებობა ეკავა 1880 წლის 12 ოქტომბრიდან 1886 წლის 11 ოქტომბრამდე, მეორედ კი 1898 წლის 12 ოქტომბრიდან 1904 წლის 11 ოქტომბრამდე.

1879 წელს დანიშნეს სამხედრო მინისტრად და ხელმძღვანელობდა რიო-ნეგროს პროვინციაში სამხედრო ექსპედიციას ინდიელების წინააღმდეგ.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
*ხულიო არხენტინო როკას ბიოგრაფია ესპანურად 
*ხულიო არხენტინო როკას ბიოგრაფია ესპანურად 
*ხულიო არხენტინო როკა - ესპანურად

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  17 ივლისი
კატეგორია:დაბადებული 1843
კატეგორია:გარდაცვლილი 19 ოქტომბერი
კატეგორია:გარდაცვლილი 1914
არგენტინული ლიტერატურა

**არგენტინული ლიტერატურა** მთლიანობაში აღნიშნავს არგენტინაში შესრულებულ ლიტერატურულ ნაშრომებს. არგენტინის ყველაზე ცნობილი და გავლენიანი ავტორები არიან: დომინგო ფაუსტინო სარმიენტო, ხოსე ერნანდესი, ხორხე ლუის ბორხესი, ადოლფო ბიოი კასარესი, რობერტო არლტი, ხულიო კორტასარი, მანუელ პუიგი, ერნესტო საბატო. კარგად ცნობილი ქალი მწერლები არიან: ალფონსინა სტორნი, სილვინა ოკამპო, სუსანა კალანდრელი, ალეხანდრა პისარნიკი და ოლგა ოროსკო.

## რესურსები ინტერნეტში
*არგენტინის ლიტერატურის ისტორია  (ესპანური)
*არგენტინის ლიტერატურა  (ესპანური)
*არგენტინული ლიტერატურა არგენტინაში  (ნგლისური)

კატეგორია:არგენტინული ლიტერატურა
სოციალური ქსელი (ფილმი)

**სოციალური ქსელი** — 2010 წლის ამერიკული დრამა სოციალურ ქსელ „Facebook“-ის დაარსებისა და მასთან დაკავშირებულ სასამართლო პროცესების შესახებ. ფილმის რეჟისორია დევიდ ფინჩერი. აარონ სორკინის სცენარი დაფუნნებულია ბენ მეზრიჩის წიგნზე *შემთხვევითი მილიარდერები*. ფილმში თავად სორკინს, როგორც ერთ-ერთი შესაძლო ინვესტორს, აქვს კამეო. Facebook-ის პერსონალიდან, მარკ ცუკერბერგის ჩათვლით, არავინ ყოფილა ჩართული პროექტში, გარდა ედუარდო სავერინისა, რომელიც იყო მეზრიჩის კონსულტანტი.

## როლებში
* ჯესი აიზენბერგი - მარკ ცუკერბერგი
* ენდრუ გარფილდი - ედუარდო სავერინი
* ჯასტინ ტიმბერლეიკი - შონ პარკერი
* მაქს მინგელა - დივია ნარენდრა
* ამმი ჰამერი - ტაილერ ვინკელვოსი
* ბრენდა სონგი - კრისტი ლი
* რაშიდა ჯოუნსი - მერილინ დელპი
* ჯოზეფ მაზელო - დასტინ მოსკოვიცი
* რუნი მარა - ერიკა ოლბრაითი
* დაკოტა ჯონსონი - ამელია რიტერი

## ჯილდოები 
აშშ-ში ფილმის პრემიერა გაიმართა 1 ოქტომბერს, რასაც მოჰყვა კრიტიკოსების პოზიტიური შეფასება. ოქროს გლობუსის 68-ე დაჯილდოებაზე ფილმმა მიიღო ყველაზე მეტი, სამი ჯილდო, მათ შორის ნომინაციაში საუკეთესო სურათი - დრამა. ასევე მან დაიმსახურა 8 ნომინაცია ოსკარზე, მათ შორის საუკეთესო სურათის კატეგორიაში.

**ოსკარი**
*საუკეთესო ადაპტირებული სცენარი: აარონ სორკინი
*საუკეთესო მონტაჟი: ანგუს ვალი, კირკ ბაქსტერი
*საუკეთესო ორიგინალური მუსიკა: ტრენტ რეზონი, ატიკუს როსი

**BAFTA**
*საუკეთესო რეჟისორი: დევიდ ფინჩერი
*საუკეთესო მონტაჟი: ანგუს ვალი, კირკ ბაქსტერი

**ოქროს გლობუსი**
*საუკეთესო რეჟისორი: დევიდ ფინჩერი
*საუკეთესო სცენარი: აარონ სორკინი

**სეზარი**
*საუკეთესო უცხოური ფილმი: დევიდ ფინჩერი

## რესურსები ინტერნეტში 
* ოფიციალური საიტი 

## სქოლიო 
კატეგორია:ამერიკული ბიოგრაფიული დრამატული ფილმები
კატეგორია:2010 წლის ფილმები
კატეგორია:დეივიდ ფინჩერის ფილმები
კატეგორია:ბიოგრაფიებზე დაფუძნებული ფილმები
კატეგორია:2010-იანი წლების ინგლისურენოვანი ფილმები
კატეგორია:XXI საუკუნის ამერიკული ფილმები
კატეგორია:ინგლისურენოვანი ბიოგრაფიულ-დრამატული ფილმები
ნიკოლას აველიანედა

**ნიკოლას აველიანედა** (; დ. 3 ოქტომბერი, 1837, სან-მიგელ-დე-ტუკუმანი — გ. 26 დეკემბერი, 1885) — არგენტინელი პოლიტიკოსი და ჟურნალისტი. არგენტინის კონფედერაციის პრეზიდენტი 1874-1880 წლებში. თანამდებობა ეკავა 1874 წლის 12 ოქტომბრიდან 1880 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
*ნიკოლას აველიანედა

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 3 ოქტომბერი
კატეგორია:დაბადებული 1837
კატეგორია:გარდაცვლილი 26 დეკემბერი
კატეგორია:გარდაცვლილი 1885
მებრძოლი (2010 წლის ფილმი)

***მებრძოლი*** — 2011 წლის ბიოგრაფიული ფილმი, რომლის რეჟისორია დევიდ ოუენ რასელი. მთავარ როლებს ასრულებენ მარკ ვალბერგი, კრისტიან ბეილი და ემი ადამსი.  *მებრძოლი* არის რასელისა და ვოლბერგის მესამე საერთო ფილმი „სამი მეფისა“ და „გულების მტეხველნის“ შემდეგ. 10 დეკემბერს ფილმის პრემიერა გაიმართა ჩრდილოეთ ამერიკაში შეზღუდული რაოდენობის კინოთეატრებში.

## სიუჟეტი
ფილმში მოთხრობილია პროფესიონალ მოკრივე მიკი უორდის, მეტსახელად „ირლანდიელისა“, და მის ნახევარ-ძმა, დიკი ეკლუნდის შესახებ. უორდი ჩემპიონად გახდომამდე გზის მშენებლად მუშაობდა და ტიტულის მოპოვებამდე ბევრი წარუმატებლობა და დამარცხება განიცადა. უორდს ამასთან უხდებოდა გამკლავებოდა კონფლიქტს ოჯახს, შეყვარეულსა და მწვრთენლს შორის. მის ძმას, დიკ ეკლუნდს კარიერა დაენგრა კოკაინისადმი მიდრეკილების გამო. მიუხედავად ყველაფრისა, დიკი დაეხმარა ძმას ჩემპიონის ტიტულის მოპოვებაში.

## როლებში
*მარკ ვალბერგი - მიკი უორდი
*კრისტიან ბეილი - დიკ ეკლუნდი
*ემი ადამსი - შარლინ ფლემინგი
*მელისა ლეო - ელის უორდი

## ჯილდოები
ფილმმა კრიტიკოსების დადებითი შეფასებები მიიღო და წარმატებას მიაღწია კინოფესტივალებზეც. ოქროს გლობუსის 68-ე დაჯილდოებაზე მან 6 ნომინაციიდან ორი ჯილდო დაისაკუთრა.

**ოსკარი**
*საუკეთესო მსახიობი ქალი მეორეხარისხოვან როლში: მელისა ლეო
*საუკეთესო მსახიობი კაცი მეორეხარისხოვან როლში: კრისტიან ბეილი

**ოქროს გლობუსი**
*საუკეთესო მსახიობი ქალი მეორეხარისხოვან როლში: მელისა ლეო
*საუკეთესო მსახიობი კაცი მეორეხარისხოვან როლში: კრისტიან ბეილი

## რესურსები ინტერნეტში 
* ოფიციალური საიტი 
* 
* 
* 

## სქოლიო 
კატეგორია:ამერიკული ფილმები
კატეგორია:2010 წლის ფილმები
კატეგორია:ინგლისურენოვანი ფილმები
კატეგორია:ფილმები სპორტის შესახებ
კატეგორია:ბიოგრაფიული ფილმები
კატეგორია:დეივიდ ოუენ რასელის ფილმები
ჩახრუხაძე

**ჩახრუხაძე** (1170 — 1212) — XII-XIII საუკუნეების მიჯნაზე თამარ მეფის კარზე მოღვაწე ქართველი პოეტი, რომელიც ტრადიციულად მიიჩნევა „თამარიანის“ ავტორად. წარმოშობით ხევიდან — სოფელ დარიალიდან იყო.

„თამარიანი“  აერთიანებს 22 ოდას და ერთ ელეგიას. პოემა გწყობილია შინაგანრითმებიანი ორმარცვლიანი ლექსებით, რომლის დამკვიდრებაც ასევე ჩახრუხაძეს მიეწერება. მას მისი დამსახურებების გამო ისეთი ქართველი პოეტების გვერდით აყენებენ როგორიცაა იოანე შავთელი და შოთა რუსთაველი.

ბევრი მკვლევარი, რომელთა შორისაც პირველი კორნელი კეკელიძე იყო,  ხშირად მას აიგივებს გადამწერ გრიგოლ ჩახრუხაძესთან, რომელიც მოხსენიებულია გელათის მონასტრის ხელნაწერის „დიდი სჯულისკანონის“ ანდერძში, რომელსაც განზრახული ჰქონდა ბერად აღკვეცილიყო ჯვრის მონასტერში, იერუსალიმში.

ჩახრუხაძის შემოქმედება გამოირჩევა მისი პოეტურობით და მუსიკალურბით. განსაკუთრებით ვირტუოზულად იყენებს რითმებს და ზედსართავებს თამარ მეფისთვის ხოტბის შესასხმელად.

## ჩახრუხაძე - ქართველი მოგზაური 
ჩახრუხაძემ მე-13 საუკუნეში წამოიწყო ხანგრძლივი და დამღლელი მოგზაურობა. ის კარგად იცნობდა იმდროინდელ რუკებსა და საზღვაო გზებს. მან მოიარა არაერთი ქვეყანა - მოგზაურობა დაიწყო სპარსეთიდან, ეწვია ინდოეთს და ჩინეთს. ცენტრალური აზიის გზით ჩახრუხაძე ჩავიდა კიევში, აქედან ეწვია კონსტანტინეპოლს, ასევე, იმოგზაურა ევროპისა და ახლო აღმოსავლეთის რამდენიმე ქვეყანაში. მოგზაურობა იყო სახიფათო. ის რამდენიმეჯერ გაძარცვეს.

პოეტი, ძირითადად, ჩერდებოდა დიდ ქალაქებში და ურთიერთობას ამყარებდა ადგილობრივი ხელისუფლების წარმომადგენლებთან. სწორედ ამ მოგზაურობის დროს ნანახი და განცდილი გადმოგვცა მან თავის ნაწარმოებში ნახევრად ზღაპრული ფორმით.

დიდია ჩახრუხაძის დამსახურება ისტორიული მეცნიერების, კერძოდ, კი ისტორიული გეოგრაფიის განვითარებაში. მისი თხზულება საინტერესოა, როგორც ისტორიული წყარო. ჯერ ერთი, თხზულებაში გადმოცემულია იმდროინდელი საქართველოს სინამდვილიდან დანახული უცხო ქვეყნები. მეორეც, მას მოტანილი აქვს ნაწარმოებში მრავალი ისტორიული ადგილის სახელწოდება, რომელიც დღეისათვის აღარ არსებობს.

## იხილეთ აგრეთვე
*იოანე შავთელი
*შოთა რუსთაველი

## რესურსები ინტერნეტში 
* 
* თამარიანი
* ჩახრუხაძე - Chakhrukhadze 
* თამარიანი. ჩახრუხაძე 
* ჩახრუხაძე - თამარიანი

## სქოლიო
კატეგორია:ქართველი პოეტები
კატეგორია:ქართველი მოგზაურები
კატეგორია:მწერლები ანბანის მიხედვით
სათამაშოების ისტორია

**„სათამაშოების ისტორია“** () — 1995 წლის ამერიკული კომპიუტერული ანიმაციური ფილმი „სათამაშოების ისტორიის“ სერიიდან. ის არის Pixar-ის პირველი სრულმეტრაჟიანი ფილმი, ასევე პირველი ანიმაციური ფილმი, რომელიც სრულადაა შექმნილი კომპიუტერული ტექნოლოგიით. ფილმის რეჟისორია ჯონ ლასეტერი, გმირებს კი ახმოვანებენ ტომ ჰენქსი და ტიმ ალენი. ფილმს დისტრიბუცია გაუწია Walt Disney Pictures-მა. სცენარზე მუშაობდა ჯგუფი, რომელშიც შედიან თავად ლასეტერი, ჯოს ვედონი, ენდრუ სტენტონი, ჯოელ კოჰენი და ალეკ სოკოლოვი. ფილმი მოგვითხრობს სათამაშოების შესახებ, რომლებიც ადამიანთა თავდასწრებით თავს უსულო საგნად აჩვენებენ. მთავარი გმირები არიან შერიფი ვუდი, სათამაშო ქოუბოი (ჰენკსი) და ბაზ ლაითერი, სათამაშო ასტრონავტი (ალენი).

„სათამაშოების ისტორია“ გამოსვლის პირველივე კვირის ბოლოს კინოგაქირავების ლიდერი გახდა, და საერთო ჯამში მისმა შემოსავალმა აშშ-სა და კანადაში $191 მილიონი, მსოფლიოს მასშტაბით კი $361 მილიონი შეადგინა. კინოკრიტიკოსებმა ფილმი წარმოუდგენლად დადებითად შეაფასეს, ხაზს უსვამდნენ რა ისევე, როგორც ანიმაციურ ინოვაციას, ასევე სცენარის ბრწყინვალებას.

DVD დისკებთან ერთად გასაყიდად გამოჩნდა „სათამაშოების ისტორიაზე“ დაფუძნებული ნივთები, მათ შორის სათამაშოები, ვიდეო თამაშები და სხვ. ფილმის ასეთმა წარმატებამ გამოიწვია 1999 წელს მისი გაგრძელების, „სათამაშოების ისტორია 2“-ის გადაღება. 11 წლის შემდეგ კი, 2010 წელს გამოვიდა „სათამაშოების ისტორია 3“, რომლის შემოსავალმაც $1 მილიარდს გადააჭარბა. შემოსავალთან ერთად ორივე გაგრძელებამ დადებითი შეფასებები დაიმსახურა. „სათამაშოების ისტორია 3“-ის გამოსვლამდე პირველი ორი სერია თავიდან გამოუშვეს Disney Digital 3-D ფორმატში 2009 წლის 2 ოქტომბერს.

## სქოლიო 
კატეგორია:1995 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
ლუის საენს პენია

**ლუის საენს პენია** (; დ. 2 აპრილი, 1822, ბუენოს-აირესი — გ. 4 დეკემბერი, 1907, ბუენოს-აირესი) — არგენტინელი იურისტი და პოლიტიკოსი. არგენტინის კონფედერაციის პრეზიდენტი 1892–1895 წლებში. თანამდებობა ეკავა 1892 წლის 12 ოქტომბრიდან 1895 წლის 23 იანვრამდე.

დაამთავრა სამართალმცოდნეობის უნივერსიტეტი ბუენოს-აირესში. მონაწილეობა მიიღო 1860 წლის კონსტიტუციურ კრებაში.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  2 აპრილი
კატეგორია:დაბადებული 1822
კატეგორია:გარდაცვლილი 4 დეკემბერი
კატეგორია:გარდაცვლილი 1907
კატეგორია:ბუენოს-აირესში დაბადებულები
ხოსე ევარისტო ურიბურუ

**ხოსე ევარისტო ურიბურუ** (; დ. 19 ნოემბერი, 1831, სალტის პროვინცია — გ. 23 ოქტომბერი, 1914, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1895-1898 წლებში. თანამდებობა ეკავა 1895 წლის 24 იანვრიდან 1898 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ენციკლოპედია „ბრიტანიკა“

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  19 ნოემბერი
კატეგორია:დაბადებული 1831
კატეგორია:გარდაცვლილი 23 ოქტომბერი
კატეგორია:გარდაცვლილი 1914
დემენტორი

მინი
**დემენტორები** — უსულო არსებები, რომლებიც ცხოვრობენ სიბნელესა და სიბინძურეში. თუ მათთან ძალიან ახლოს მიხვალ, შეუძლიათ გამოგწოვონ  მხიარულება და სასიამოვნო მოგონებები. ისინი დარაჯობდნენ აზკაბანის ციხეს ლორდი ვოლდემორის დაბრუნებამდე, რის გამოც ეს ციხე დედამიწაზე ერთ-ერთ ყველაზე საშინელ ადგილად იყო მიჩნეული. დემენტორებს აქვთ ადამიანის მსგავსი აღნაგობა. ისინი არიან სამი მეტრი სიმაღლის, ატარებენ შავ, კაპიუშონიან მსასხამებს, საიდანაც უჩანთ მხოლოდ სლიპინა, რუხი ფერის, ხრწნა შეპარული  ხელები. დემენტორები ბრმები არიან, ფოსოებზე საზარელი რუხი კანი აქვთ გადაკრული, პირი კი უფორმო, ბნელ ხვრელს უგავთ.
მათ გამოჩენას თან ახლავს არაბუნებრივი სიბნელე და სიჩუმე.

## იხილეთ აგრეთვე
*ჰარი პოტერი და აზკაბანის ტყვე

კატეგორია:წიგნები ჰარი პოტერის შესახებ
ფიფა-ს საუკეთესო ფეხბურთელი ვაჟი

**ფიფა-ს საუკეთესო ფეხბურთელი ვაჟი** () — ყოველწლიური საფეხბურთო ჯილდო, რომელიც ფიფა-ს მიერ გადაეცემა წლის საუკეთესო ფეხბურთელს ვაჟთა შორის. საუკეთესო ფეხბურთელის შერჩევა ხდება ფიფას წევრ ეროვნულ საფეხბურთო ნაკრებთა მწვრთნელების და კაპიტნების გამოკითხვის საფუძველზე. თითოეულ პიროვნებას საშუალება აქვს დაასახელოს სამი პიროვნება და მიენიჭოს მათ 5, 3 ან 1 ქულა, გამარჯვებულის გამოვლენა ხდება ქულების საერთო რაოდენობის საფუძველზე. ფიფა-ს საუკეთესოთა დაჯილდოების ფარგლებში ასევე აჯილდოებენ საუკეთესო ფეხბურთელ ქალს, საუკეთესო მწვრთნელს, როგორც ვაჟთა, ასევე ქალთა ფეხბურთში, ასახელებენ წლის სიმბოლურ გუნდს, საუკეთესო გოლის ავტორს და სხვა.

ფიფა 1991 წლიდან ატარებდა საფეხბურთო დაჯილდოებას სახელწოდებით **ფიფა-ს წლის ფეხბურთელი** (), რომელიც თავდაპირველად მხოლოდ ვაჟ ფეხბურთელებს გადაეცემოდა, ხოლო 2001 წლიდან ასევე აჯილდოებდნენ ფეხბურთელ ქალებსაც. 2010 წლიდან ფიფას წლის ფეხბურთელის დაჯილდოება და ფრანგული საფეხბურთო ჟურნალის France Football-ის თითქმის ანალოგიური ტიპის დაჯილდოება — ოქროს ბურთი () გაერთიანდა ერთ საერთო დაჯილდოებად — **ფიფა-ს ოქროს ბურთი**, რომელმაც 2015 წლამდე იარსება. 2016 წლიდან კი ფიფა-მ კვლავ დამოუკიდებელი დაჯილდოება დააარსა, ამჯერად ფიფა-ს საუკეთესო ფეხბურთელის სახელწოდებით.

## გამარჯვებულები 
## გამარჯვებულების სტატისტიკა 
### ფიფას საუკეთესო ფეხბურთელები ჯილდოების მიხედვით 
### გამარჯვებულები ქვეყნების მიხედვით 
** როდესაც ერთ პოზიციაზე რამდენიმე ფეხბურთელი მოხვდა თანაბარი ქულებით*

## იხილეთ აგრეთვე
*ფიფა-ს საუკეთესო ფეხბურთელი ქალი
*France Football-ის ოქროს ბურთი
*Onze d'Or

## რესურსები ინტერნეტში 
*ფიფა-ს საუკეთესო ფეხბურთელის დაჯილდოება  
*ფიფა-ს  საუკეთესო ფეხბურთელი — rsssf.com

კატეგორია:ფიფა
კატეგორია:საფეხბურთო ჯილდოები
კატეგორია:ჯილდოები ანბანის მიხედვით
მანუელ კინტანა

**მანუელ კინტანა** (; დ. 19 ოქტომბერი, 1835, ბუენოს-აირესი — გ. 12 მარტი, 1906, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1898-1906 წლებში. თანამდებობა ეკავა 1898 წლის 12 ოქტომბრიდან 1906 წლის 12 მარტამდე, მის გარდაცვალებამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 19 ოქტომბერი
კატეგორია:დაბადებული 1835
კატეგორია:გარდაცვლილი 12 მარტი
კატეგორია:გარდაცვლილი 1906
კატეგორია:ბუენოს-აირესში დაბადებულები
კატეგორია:თანამდებობაზე გარდაცვლილი პრეზიდენტები
პიქსარი

**პიქსარის ანიმაციური სტუდია** — ამერიკული კომპიუტერული ანიმაციის კინოსტუდია, რომლის შტაბი მდებარეობს კალიფორნიის შტატის ქალაქ ემერივილში. 2006 წლიდან ის არის უოლტ დისნეის კომპანიის შვილობილი კომპანია. სტუდიის ფილმებს დამსახურებული აქვთ ოცდაოთხი ოსკარი, ექვსი ოქროს გლობუსი და სამი გრემი სხვა ჯილდოებთან ერთად. მსოფლიოს მასშტაბით მათი შემოსავლის ჯამი $6.3 მილიარდს აღწევს. კინოსტუდია განთქმულია თავისი კომპიუტერული ანიმაციური ფილმებით, რომლის შესაქმნელადაც იყენებენ PhotoRealistic RenderMan-ს.

პიქსარი დაარსდა 1979 წელს, როგორც სპეც-ეფექტების კომპიუტერული ჯგუფი, რომელიც Lucasfilm-ის შემადგენლობაში შედიოდა, სანამ ის 1986 წელს Apple-ის თანადამააარსებელმა სტივ ჯობსმა შეიძინა. მან სტუდია 2006 წელს უოლტ დისნეის კომპანიას მიჰყიდა.

პიქსარს აქვს ცამეტი სრულმეტრაჟიანი ფილმი, მათ შორის პირველია *სათამაშოების ისტორია* (1995). მას მოჰყვა *მწერის ცხოვრება* (1998), *სათამაშოების ისტორია 2* (1999), *მონსტრების კორპორაცია* (2001), *ნემოს ძიებაში* (2003), *სუპერ ოჯახი* (2004), *მანქანები* (2006), *რატატუი* (2007), *WALL-E* (2008), *მფრინავი სახლი* (2009), *სათამაშოების ისტორია 3* (2010), *მანქანები 2* (2011) და *გულადი* (2012). სტუდიის ყველა ანიმაციურმა ფილმმა წარმატებას მიაღწია კომერციულად, ასევე ყველა მათგანმა, *მანქანები 2*–ის გარდა, კინოკრიტიკოსების დადებითი შეფასება დაიმსახურა. ფილმების საშუალო შემოსავალი შეადგენს $602 მილიონს, რაც პიქსარს ყველა სხვა კინოსტუდიაზე მაღლა აყენებს ამ კომპონენტში. სტუდიის ყველა ანიმაციური ფილმი შესულია ყველა დროის ორმოცდაათ მაღალშემოსავლიან ანიმაციურ ფილმს შორის, რომლის სათავეშიც სათამაშოების ისტორია 3 დგას. *სათამაშოების ისტორია 3*, *ნემოს ძიებაში* და *მფრინავი სახლი* ასევე შედიან ყველა დროის ყველაზე მაღალშემოსავლიან ფილმთა ნუსხაში.

მას შემდეგ, რაც შეიქმნა ნომინაცია „ოსკარი საუკეთესო ანიმაციური სრულმეტრაჟიანი ფილმისთვის“, პიქსარის მიერ გამოშვებულმა რვა ფილმმა მოახერვა მასში ნომინაციის მოპოვება. ექვსმა ჯილდოც დაისაკუთრა, მათ შორის არიან *ნემოს ძიებაში*, *The Incredibles*, *რატატუი*, *WALL-E*, *მფრინავი სახლი* და *სათამაშოების ისტორია 3*. *მფრინავი სახლი* და *სათამაშოების ისტორია 3* იმ სამ ანიმაციურ ფილმთა შორისაა, რომლებიც ასევე ნომინირებული იყვნენ ოსკარზე საუკეთესო სურათისთვის.(პირველი ასეთი იყო *მზეთუნახავი და ურჩხული*)

2009 წლის 6 სექტემბერს პიქსარის ხელმძღვანელები ჯონ ლასეტერი, ბრედ ბერდი, პიტ დოქტერი, ენდრუ სტენტონი და ლი უნკრიხი ვენეციის კინოფესტივალზე დააჯილდოვეს ოქროს ლომით კინემატოგრაფიაში შეტანილი წვლილისთვის. მათ ჯილდო გადასცათ Lucasfilm-ის დამაარსებელმა ჯორჯ ლუკასმა.

პიქსარის მომავალ პროექტებს შორისაა *მონსტრების უნივერსიტეტი* და *კარგი დინოზავრი*, რომელთაგან პირველის პრემიერა 2013 წელს შედგება, მეორის კი – 2014 წელს.

## ფილმები 
## რესურსები ინტერნეტში 
*პიქსარის ანიმაციური სტუდია - IMDb 
*პიქსარი - Wikia

## სქოლიო 
კატეგორია:პიქსარი
კატეგორია:ანიმაციური სტუდიები
ნიქსონი (ფილმი)

**ნიქსონი** () — ამერიკული ბიოგრაფიული ფილმი, რომელშიც მოთხრობილია აშშ-ის პრეზიდენტ რიჩარდ ნიქსონის პოლიტიკური და პირადი ცხოვრების შესახებ. მას განასახიერებს ენტონი ჰოპკინზი. ფილმში ასევე თამაშობენ ჯოან ალენი, ჯეიმზ ვუდსი, ედ ჰარისი და სხვ. ფილმის რეჟისორია ოლივერ სტოუნი.

## რესურსები ინტერნეტში 
* 
* 

კატეგორია:ამერიკული ფილმები
კატეგორია:ინგლისურენოვანი ფილმები
კატეგორია:1995 წლის ფილმები
კატეგორია:ოლივერ სტოუნის ფილმები
TVPaint

**TVP Animation** (აგრეთვე ცნობილი როგორც TVPaint, Mirage და Aura)  — ციფრული ანიმაციის შესაქმნელი პროგრამული პაკეტი, რომლის შემქმნელია TVPaint Developpement (საფრანგეთი).

ტექნოლოგია TVPaint ასევე ვრცელდება სახელწოდებებით Newtek Aura და Bauhaus Mirage, თუმცა ამჟამად, პროგრამა TVP Animation საკუთარი სახელწოდებით იწარმოება.

თავდაპირველად TVP Animation შეიქმნა პლატფორმისათვის  Amiga. მოგვიანებით იგი ადაპტირებული იქნა Microsoft Windows-ის  და ეპლის სისტემებისათვის. ამჟამად პროგრამის უკანასკნელი ვერსიაა 9.5.

## რესურსები ინტერნეტში 
* TVPaint 
* Bauhaus Software Mirage 
* Newtek Aura VT 

### TVPaint-ის მომხმარებლები
* TVPaint-ის მომხმარებელთა ფორუმი 
* Newtek Aura-ის მომხმარებელთა ფორუმი 
* Aura-ს მომხმარებელთა ჯგუფი Yahoo-ში
* TVP Animation - ბლოგი

კატეგორია:გრაფიკული პროგრამები
Yellow Magic Orchestra

**Yellow Magic Orchestra** **(YMO)** — ელექტროპოპის ჟანრის იაპონური ჯგუფი, რომელიც 1978 წელს ჩამოყალიბდა. იგი ითვლება ელექტროპოპის სცენის პიონერად. ჯგუფის წევრები არიან: ჰარუომი ჰოსონო (ბას-გიტარა),იუკიჰირო ტაკაჰაში (დასარტყმელი საკრავები, ვოკალი) და რიუჩი საკამოტო (კლავიშებიანი საკრავები).

## დისკოგრაფია 
### სტუდიური ალბომები და ვარიაციები
*1978 *Yellow Magic Orchestra*
*1979 *Solid State Survivor*
*1980 *&times;&infin; Multiplies* (იგივე *Zoshoku*)
*1981 *BGM*
*1981 *Technodelic*
*1983 *Naughty Boys*
*1983 *Naughty Boys Instrumental*
*1983 *Service*
*1993 *Technodon* (YMO-ს სახელით)

### საკონცერტო ალბომები
*1980 *Public Pressure*
*1984 *After Service*
*1991 *Faker Holic (Transatlantic Tour 1979)*
*1992 *Complete Service* (ბრაიან ინოს მიქსი)
*1993 *Technodon Live*
*1993 *Live At The Budokan 1980*
*1993 *Live At Kinokuniya Hall 1978*
*1995 *Winter Live 1981*
*1996 *World Tour 1980*
*1997 *Live At The Greek Theatre 1979*
*2008 *EUYMO-YELLOW MAGIC ORCHESTRA LIVE IN LONDON+GIJON 2008-*
*2008 *LONDONYMO - Yellow Magic Orchestra Live in London 15/6 08*
*2008 *GIJONYMO-YELLOW MAGIC ORCHESTRA LIVE IN GIJON 19/6 08-*

### კრებულები
*1984 *Sealed*
*1992 *Technobible*
*1992 *Kyoretsu Na Rhythm*
*2000 *YMO Go Home! : The Best of Yellow Magic Orchestra*, (ჰარუომი ჰოსონოს მიერ შედგენილი კრებული)
*2001 *One More YMO: The Best of YMO Live" (იუკიჰირო ტაკაჰაშის მიერ შედგენილი კრებული)*
*2003 *UC YMO: Ultimate Collection of Yellow Magic Orchestra (რიუჩი საკამოტოს მიერ შედგენილი კრებული)*

### რემიქს ალბომები
*1992 *Hi-tech/No Crime (Yellow Magic Orchestra Reconstructed)*  *(ბრიტანელ შემსრულებელთა კომპოზიციების რემიქსები)*
*2000 *YMO Remixes Technopolis 2000-00* *(იაპონურ შემსრულებელთა კომპოზიციების რემიქსები)*

### სინგლები
*Firecracker (1979, აშშ)
*Yellow Magic (Tong Poo) (1979, გაერთიანებული სამეფო)
*Technopolis (1979, იაპონია)
*La Femme Chinoise (1979, გაერთიანებული სამეფო) (ტექსტი: კრის მოსდელი)
*Computer Game (1980, გაერთიანებული სამეფო, Italy, Spain, აშშ)
*Rydeen (1980, Japan 1982, გაერთიანებული სამეფო)
*Behind the Mask (1980, გაერთიანებული სამეფო, აშშ, Italy) (ტექსტი: კრის მოსდელი)
*Nice Age (1980, გაერთიანებული სამეფო, ნიდერლანდები) (ტექსტი: კრის მოსდელი)
*Tighten Up (Japanese Gentlemen Stand Up Please) (კომპოზიციის *Archie Bell & the Drells* ვერსია; 1980, აშშ, იაპონია; 1981, გაერთიანებული სამეფო)
*Cue (1981, იაპონია)
*Mass (1981, იაპონია)
*Taiso (1982, ავსტრალია, იაპონია)
*Pure Jam (1982, ესპანეთი,
*Kimi ni Munekyun (1983, იაპონია)
*Kageki na Shukujo (1983, იაპონია)
*Ishin Denshin (You've Got To Help Yourself) (1983, იაპონია)
*Every Time I Look Around (I Hear The Madmen Call) (1983, ჰოლანდია)
**Reconstructions* – EP დისკი (1992, გაერთიანებული სამეფო)
*Pocketful of Rainbows (1993, იაპონია)
*Be A Superman (1993, იაპონია)
*Rescue / Rydeen 79/07 (2007, იაპონია) - ციფრული გამოცემა: 10 მარტი 2007, კომპაქტ დისკი: 22 აგვისტო 2007
*The City of Light / Tokyo Town Pages (2008, იაპონია)
*Good Morning, Good Night (2009, იაპონია)- (HASYMO)

## რესურსები ინტერნეტში 
*YMO
*ოფიციალური Myspace გვერდი

## სქოლიო 
კატეგორია:იაპონური ჯგუფები
კატეგორია:ელექტრონული ჯგუფები
კატეგორია:1978 წელს ჩამოყალიბებული ჯგუფები
ხოსე ფიგეროა ალკორტა

**ხოსე ფიგეროა ალკორტა** (; დ. 20 ნოემბერი, 1860, კორდოვა — გ. 27 დეკემბერი, 1931, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1906-1910 წლებში. თანამდებობა ეკავა 1906 წლის 13 მარტიდან 1910 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ენციკლოპედია „ბრიტანიკა“

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 20 ნოემბერი
კატეგორია:დაბადებული 1860
კატეგორია:გარდაცვლილი 27 დეკემბერი
კატეგორია:გარდაცვლილი 1931
ოსკარის 81-ე დაჯილდოება

**ოსკარის 81-ე დაჯილდოება** — საუკეთესო ფილმებისა და კინოხელოვანების რიგით 81-ე დაჯილდოება კინემატოგრაფიულ ხელოვნებათა და მეცნიერებათა აკადემიის პრემიით. ცერემონია გაიმართა 2009 წლის 22 თებერვალს კოდაკის თეატრში, ჰოლივუდი, ლოს-ანჯელესი და მასში მონაწილეობა მიიღეს 2008 წელს გამოსულმა საუკეთესო ფილმებმა. ცერემონიას აშშ-ში გადასცემდა ტელეკომპანია ABC. ცერემონიის მასპინძელი იყო ავსტრალიელი მსახიობი ჰიუ ჯეკმენი. ლორენს მარკი იყო საღამოს პროდიუსერი, ოსკარის მფლობელი სცენარისტი და რეჟისორი ბილ კონდონი კი აღმასრულებელი პროდიუსერი.

ცერემონიაზე ყველაზე წარმატებული ფილმი გამოდგა *ღარიბი მილიონერი*, რომელმაც რვა ოსკარი მოიგო, მათ შორის საუკეთესო სურათისთვის და რეჟისორისთვის (დენი ბოლი). *ბენჯამინ ბატონის უცნაური ისტორია* მეორე ადგილზე გავიდა სამი ჯილდოთი, მას მოჰყვნენ *ბნელი რაინდი* და *მილკი* ორი ჯილდოთი.

## ლაურეატები 
## სქოლიო 
კატეგორია:ოსკარის დაჯილდოების ცერემონიები
ვიქტორინო დე ლა პლასა

**ვიქტორინო დე ლა პლასა** (; დ. 2 ნოემბერი, 1840, სალტის პროვინცია — გ. 2 ოქტომბერი, 1919, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი 1914-1916 წლებში. თანამდებობა ეკავა 1914 წლის 10 აგვისტოდან 1916 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* ვიქტორინო დე ლა პლასა 1914-1916

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული  2 ნოემბერი
კატეგორია:დაბადებული 1840
კატეგორია:გარდაცვლილი 2 ოქტომბერი
კატეგორია:გარდაცვლილი 1919
იპოლიტო ირიგოიენი

**იპოლიტო ირიგოიენი** (; დ. 12 ივლისი, 1852, ბუენოს-აირესი — გ. 3 ივლისი, 1933, ბუენოს-აირესი) — არგენტინელი პოლიტიკოსი. არგენტინის კონფედერაციის პრეზიდენტი ორჯერ, 1916-1922 წლებსა და 1928-1930 წლებში. პირველად თანამდებობა ეკავა 1916 წლის 12 ოქტომბრიდან 1922 წლის 11 ოქტომბრამდე, მეორედ კი 1928 წლის 12 ოქტომბრიდან 1930 წლის 6 სექტემბრამდე.

ირიგოიენის პრეზიდენტობის დროს, 1919 წლის 13 სექტემბერს, არგენტინამ, მსოფლიოში პირველმა, აღიარა დე-იურე საქართველოს დემოკრატიული რესპუბლიკის სახელმწიფოებრივი დამოუკიდებლობა. 

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
*იპოლიტო ირიგოიენი 

## სქოლიო 
კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 12 ივლისი
კატეგორია:დაბადებული 1852
კატეგორია:გარდაცვლილი 3 ივლისი
კატეგორია:გარდაცვლილი 1933
კატეგორია:ბასკი არგენტინელები
კატეგორია:დამხობილი პრეზიდენტები
კატეგორია:გადატრიალების შედეგად თანამდებობიდან გადაყენებული ლიდერები
კატეგორია:ბუენოს-აირესში დაბადებულები
კარლოს პელეგრინი

**კარლოს პელეგრინი** (; დ. 11 ოქტომბერი, 1846, ბუენოს-აირესი — გ. 17 ივლისი, 1906, ბუენოს-აირესი) — არგენტინელი იურისტი და პოლიტიკოსი. არგენტინის კონფედერაციის პრეზიდენტი 1890-1892 წლებში. თანამდებობა ეკავა 1890 წლის 7 აგვისტოდან 1892 წლის 11 ოქტომბრამდე.

## იხილეთ აგრეთვე 
* არგენტინის პრეზიდენტების სია

## რესურსები ინტერნეტში
* კარლოს პელეგრინი 
* კარლოს პელეგრინი 
* კარლოს პელეგრინის ბიოგრაფია 

კატეგორია:არგენტინის პრეზიდენტები
კატეგორია:არგენტინელი პოლიტიკოსები
კატეგორია:დაბადებული 11 ოქტომბერი
კატეგორია:დაბადებული 1846
კატეგორია:გარდაცვლილი  17 ივლისი
კატეგორია:გარდაცვლილი 1906
კატეგორია:ბუენოს-აირესში დაბადებულები
მესოპოტამია (მრავალმნიშვნელოვანი)

ტოპონიმი **მესოპოტამია** შეიძლება აღნიშნავდეს:

*მესოპოტამია - ისტორიული რეგიონი მდინარეებს -ტიგროსსა და ევფრატს შორის.
*მესოპოტამია - რომის პროვინიცა II-VII საუკუნეებში.
*მესოპოტამია - რეგიონი არგენტინაში.
*მესოპოტამია - საბერძნეთის პროვინცია.
*მესოპოტამია  - სოფელი სენტ-ვინსენტსა და გრენადინებში.

კატეგორია:მრავალმნიშვნელოვანი
ლანუსი

**ლანუსი** () — ქალაქი არგენტინაში, ბუენოს-აირესის პროვინციაში. შედის დიდი ბუენოს-აირესის აგლომერაციაში. 2001 წლის მონაცემებით, ქალაქში 212,152 ადამიანი ცხოვრობდა.

ქალაქში მაღალ დონეზეა განვითარებული მრეწველობა. აქ აწარმოებენ ტექსტილს, ქაღალდს, ჰყავს, რეზინს, სამოსს, ქიმიურ ნაწარმს და ა.შ. არსებობს რამდენიმე ტექნიკური სკოლა, მათ შორის ევა პერონის სამედიცინო ცენტრი, რომელიც უდიდესია ბუენოს-აირესის აგლომერაციაში.

ლანუსს ჰყავს საფეხბურთო კლუბი ატლეტიკო ლანუსი, რომელიც არგენტინის პრიმერა დივიზიონში ასპარეზობს.

## რესურსები ინტერნეტში
*ოფიციალური საიტი 

კატეგორია:ბუენოს-აირესის პროვინციის ქალაქები
არგენტინის მესოპოტამია

მინი|250პქ|მდებარეობა
[მინი|250პქ|[ელ-პალმარის ეროვნული პარკი, ენტრე-რიოსის პროვინცია]]
**არგენტინის მესოპოტამია** () — ტენიანი და მწვანე რეგიონი ჩრდილო-აღმოსავლეთ არგენტინაში. მოიცავს პროვინციებს: მისიონესი, ენტრე-რიოსი და კორიენტესი. ეს ტერიოტია მდებარეობს ორ მდინარეს — ურუგვაისა და პარანას შორის. 

ამ ორი მდინარის საკმაოდ დიდ მანძილზე პარალელურმა დინებამ და მათ შორის მწვანე სივრცემ, წარმოქმნა ასოციაცია თანამედროვე ერაყის ტერიტორიაზე, მდინარე ევფრატსა და ტიგროსს შორის მდებარე მესოპოტამიასთან, რის გამოც ასე უწოდეს ამ რეგიონსაც. 

მესოპოტამიაში არგენტინის მრავალი ტურისტული ღირსშესანიშნაობა მდებარეობს. მათ შორის იგუასუს ეროვნული პარკი, ჩანჩქერი იგუასუ, იეზუიტთა მონასტრები. 

რეგიონი ბრაზილიის ცენტრალური პლატოს ნაწილია. აგვისტო და სექტემბერი საშინლად წვიმიანია, ნალექების წლიური მაჩვენებელი 2.000 მმ-ს შეადგენს. 
[მინი|მარცხნივ|250პქ|ხიდი ქალაქ [პოსადასი (ქალაქი)|პოსადასსა და პარაგვაის ქალაქ ენკარნასიონს შორის]]

## რესურსები ინტერნეტში
*[ტურისტული მეგზური](http://iguide.travel/Mesopotamia_(Argentina))
*ტურები არგენტინაში, მესოპოტამია 

კატეგორია:არგენტინის გეოგრაფია
არგენტინა-ბრაზილიის ომი

მინი|250პქ|ხუნკალის ბრძოლა
**არგენტინა-ბრაზილიის** ან **სისპლატინის ომი**  (, ) — შეიარაღებული კონფლიქტი რიო-დე-ლა-პლატის გაერთიანებულ პროვინციებსა და ბრაზილიის იმპერიას შორის 1825-1828 წლებში, რომელიც მიმდინარეობდა ე.წ.  *Banda Oriental*-ში („აღმოსავლეთ ნაპირი", თანამედროვე ურუგვაის ტერიტორია). 

## ვითარება
მინი|250პქ|ფიცი ურუგვაის რესპუბლიკის შექმნისას
კონფლიქტის მთავარი მიზეზი იყო თანამედროვე ურუგვაისა და ნაწილობრივ ბრაზილიის რიუ-გრანდი-დუ-სულის შტატის ტერიტორიაზე მდებარე სისპლატინის პროვინცია. ეს პროვინცია, რომელიც ადრე რიო-დე-ლა-პლატის ვიცე-სამეფოს შემადგენლობაში შედიოდა, ესპანელთაგან გათავისუფლების შემდეგ, შევიდა ე. წ. ფედერალურ ლიგაში. 1816 წელს, ამ ტერიტორიაზე პორტუგალია შეიჭრა, მოახდინა მისი ანექსია და ის ბრაზილიას შეუერთა.

ბრაზილიის დამოუკიდებლობის გაფორმების შემდეგ (1822 წ), სისპლატინის პროვინცია ბრაზილიას სტრატეგიულად ძალზე ხელსაყრელ მდგომარეობაში ამყოფებდა, რადგან რიო-დე-ლა-პლატასა და  გაერთიანებული პროვინციების საზღვაო პორტებზე (ძირითადად მონტევიდეო) კონტროლის დამყარების საშუალებას აძლევდა. ამ უკანასკნელმა, პროვინციის ხელში ჩაგდების მიზნით, თავის მოსახლეობას მოუწოდა წინ აღდგომოდნენ რეგიონში ბრაზილიის დომინანტობას და ხალხის შეიარაღება დაიწყო.

## შედეგები
ეს ომი საკმაოდ დიდ ხარჯებთან აღმოჩნდა დაკავშირებული. შემცირდა სავაჭრო ბრუნვა გაერთიანებულ პროვინციებსა და გაერთიანებულ სამეფოს შორის, რამაც ორივე ძალაგამოცლილი მხარე დაარწმუნა დაზავების აუცილებლობაში. მართლაც, ბრიტანეთისა და საფრანგეთის მედიატორიბით, 1828 წელს, რიო-დე-ჟანეიროში, რიო-დე-ლა-პლატის გაერთიანებულ პროვინციებსა და ბრაზილიის იმპერიას შორის, ხელი მოეწერა მონტევიდეოს ხელშეკრულებას, რომლის მიხედვითაც სისპლატინის პროვინცია დამოუკიდებლად ცხადდებოდა და მას აღმოსავლეთ ურუგვაის რესპუბლიკა ეწოდა. 

ხელშეკრულება ასევე აკანონებდა ბრაზილიის სუვერენიტეტს ყოფილ „აღმოსავლეთ იეზუიტთა მისიაზე" და რაც მთავარია, ბრაზილიას ლა-პლატაში თავისუფალი ნავიგაციის საშუალებას აძლევდა, რაც ბრიტანეთის ინტერესებშიც შედიოდა. 

სისპლატინის პროვინციის დაკარგვამ, ბრაზილიაში მზარდი უკმაყოფილება გამოიწვია იმპერატორ პედრუ I-ის მიმართ, რაც 1831 წელს მისი გადადგომის მთავარი მიზეზი გახდა.

## რესურსები ინტერნეტში
*შეიარაღებული კონფლიქტები სამხრეთ ამერიკაში, არგენტინა-ბრაზილიის ომი  (Archived 2009-10-25)

კატეგორია:ომები ქვეყნებს შორის
კატეგორია:არგენტინის ისტორია
კატეგორია:ბრაზილიის ისტორია
კატეგორია:ურუგვაის ისტორია
კატეგორია:XIX საუკუნის ომები
მელიქ-შაჰი

**მელიქ-შაჰ აბულ-ფათხ ჯალალ-ად-დინი** (; დ. აგვისტო, 1055 — გ. 19 ნოემბერი, 1092) — სელჩუკთა იმპერიის სულთანი 1072–1092 წლებში.

მელიქ-შაჰი საქართველოს გიორგი II-ის გამეფების მეორე წელსვე შემოესია, სამშვილდის ციხე აიღო, ქართლი დაარბია და უკან გაბრუნდა. შემდეგ სულთანმა განძა აიღო, მის გამგებლად სარანგი დანიშნა და მას ქართლში ლაშქრობები დაავალა.

მელიქ-შაჰმა საქართველოში მეორედაც ილაშქრა. თურქ-სელჩუკებმა კარის ციხე-ქალაქი აიღეს და ჯავახეთში მდგომ გიორგი II-ს თავს დაესხნენ და დაამარცხეს.

XI საუკუნის 80-იან წლებში საქართველოში დიდი თურქობა დაიწყო. თურქული ტომები დიდი რაოდენობით შემოვიდნენ საქართველოს მიწა-წყალზე. მათ წინააღმდეგ ბრძოლა შეუძლებელი შეიქმნა და გიორგი II-მ 1083 წელს თავი დამარცხებულად ცნო. იგი ეახლა სულთან მალიქ-შაჰს, მორჩილება გამოუცხადა და ყოველწლიურად ხარკის საფასურად ზავი და მშვიდობა ითხოვა.

1092 წელს თურქ-სელჩუკთა სულთანი მალიქ-შაჰი გარდაიცვალა და სახელმწიფოში შინაარეულობა დაიწყო.

## წყარო
*
* 
* 
* 

კატეგორია:სელჩუკი მმართველები
კატეგორია:დაბადებული 1055
კატეგორია:გარდაცვლილი 19 ნოემბერი
კატეგორია:გარდაცვლილი 1092
ადოლფო ბიოი კასარესი

**ადოლფო ბიოი კასარესი** (დ. 15 სექტემბერი, 1914 — გ. 8 მარტი, 1999) — არგენტინელი მწერალი, პოეტი, კრიტიკოსი და ბიბლიოთეკარი. ის იყო თანამემულის, ხორხე ლუის ბორხესის მეგობარი, თანამშრომელი და თანამოაზრე. მის ნაწარმოებს „მორელის გამოგონება“ ბევრი მიიჩნევს სამეცნიერო ფანტასტიკაში ერთ-ერთ საუკეთესო ნიმუშად.

## რესურსები ინტერნეტში 
* კარიკატურები და ნეკროლოგი (დაარქივებული) საიტზე literatura.org (in Spanish)
* ესპანურენოვანი გვერდი (დაარქივებული)

## სქოლიო
კატეგორია:არგენტინელი მწერლები
კატეგორია:არგენტინელი პოეტები
კატეგორია:არგენტინელი სამეცნიერო ფანტასტიკის ჟანრის მწერლები
კატეგორია:მაგიური რეალიზმის მწერლები
კატეგორია:XX საუკუნის რომანისტები
კატეგორია:მამაკაცი რომანისტები
კატეგორია:ბუენოს-აირესელი მწერლები
კატეგორია:XX საუკუნის არგენტინელი მამაკაცი მწერლები
კატეგორია:მწერლები ანბანის მიხედვით
კატეგორია:ბუენოს-აირესში დაბადებულები
სათამაშოების ისტორია 2

**„სათამაშოების ისტორია 2“** () — 1999 წლის ამერიკული კომპიუტერული ანიმაციური ფილმი. ის არის Pixar-ის მესამე სრულმეტრაჟიანი ფილმი და 1995 წლის „სათამაშოების ისტორიის“ გაგრძელება, ამავე სახელწოდების ფრენჩაიზიდან. ფილმი მოგვითხრობს სულიერი სათამაშოების შესახებ, რომლებიც ადამიანებსს თავს უსულო საგნებად აჩვენებენ. ფილმში თითქმის სრულად არიან შენარჩუნებული პირველი სერიის გმირები. მთავარ პერსონაჟებს კვლავინდებურად ტომ ჰენქსი და ტიმ ალენი ახმოვანებენ. სურათის რეჟისორები არიან Pixar-ის შემოქმედებითი ჯგუფი, რომელშიც შედიან ჯონ ლასეტერი, ლი უნკრიხი და ეშ ბრენონი. მისი პრემიერა გაიმართა 1999 წლის 19 ნოემბერს აშშ-ში. „სათამაშოების ისტორია 2“-ის დისტრიბუტორები არიან Walt Disney Pictures და Buena Vista Distribution. 2009 წლის 2 ოქტომბერს „სათამაშოების ისტორია 3“-ის გამოსვლამდე პირველი ორი სერია თავიდან გამოუშვეს Disney Digital 3-D ფორმატში.

გამოსვლის შემდეგ „სათამაშოების ისტორია 2“-მა ისეთივე წარმატებას მიაღწია, როგორც მისმა წინამორბედმა. Rotten Tomatoes-ის მიხედვით კინოკრიტიკოსთა 100% ფილმს დადებითად აფასებს. არანაკლებ წარმატებული გამოდგა ის კინოგაქირავებაში, სადაც მისმა შემოსავალმა $485 მილიონი შეადგინა.

## სქოლიო 
კატეგორია:1999 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
თაბორის მთა

**თაბორის მთა** (, *თავორო*) — 588 მ სიმაღლის განცალკევებული მთა ისრაელის დაბლობზე, ქვემო გალილეიაში, ქალაქ ნაზარეთიდან 9 კილომეტრში. 

ქრისტიანობაში ტრადიციულად მიიჩნევა ფერისცვალების ადგილად. მთის თავზე არსებობს ორი მონასტერი, მართლმადიდებლური და კათოლიკური.

მთის ჩრდილოეთი-აღმოსავლეთ ნაწილში არსებობს ფერისცვალების მოქმედი ბერძნული მართლმადიდებლური დედათა მონასტერი. მონასტრის დაფუძნების ისტორია დაკავშირებულია მოლდოველი არქიმანდრიტის, ირინაჰის სახელთან. მთაზე დასახლების შემდეგ (სავარაუდოდ, 1854  წელი) მან აღმოაჩინა ბიზანტიური ბაზილიკის ნანგრევები, რომლის აგება უკავშირდება მოციქულთასწორი ელენეს სახელს.). ირინაჰმა დაიწყო მისი აღდგენა, მაგრამ ეს საქმე ვერ დაასრულა, რადგანაც გარდაიცვალა შობა დღეს, 93 წლის ასაკში და დაიკრძალა მონასტერშივე. 

ტაძარი აშენდა და იკურთხა 1862 წლის 6 აგვისტოს. ტაძარს გააჩნია სამი ტრაპეზი - ცენტრალური - ფერისცვალებისა, სამხრეთი - წინასწარმეტყველთ მოსესა და ელიასი, ხოლო ჩრდილოეთი წმინდა გიორგისა და დიმიტრი სოლუნელის. სამრეკლო აშენდა 1911 წელს. ტაძრის მშენებლობა ხორციელდებოდა რუსეთიდან გამოგზავნილ ფულზეც. მონასტერში ინახება ღვთისმშობლის სასწაულთმოქმედი დაუჯდომელი ხატი. მოსესა და ელიას ტრაპეზის აფსიდში შენარჩუნებულია უძველესი ტაძრისა და ბიზანტიური მოზაიკის ფრაგმენტები. მონასტრის ტერიტორიაზე არსებობს ასევე მელქისედექის მღვიმეური სამლოცველო.

## იხილეთ აგრეთვე 
* თაბორის ციხე - უძველესი ციხე და ეკლესია თბილისში.

## სქოლიო 
კატეგორია:ისრაელის მთები
კატეგორია:ბიბლიური ადგილები
კატეგორია:ბიბლია
ოლივია უაილდი

**ოლივია უაილდი** ( დ. 10 მარტი, 1984,ნიუ–იორკი) — ამერიკელი მსახიობი. მისი კინოროლებიდან მნიშვნელოვანია რემი ჰედლის როლი სერიალში „ექიმი ჰაუსი“.

## ფილმოგრაფია 
## სქოლიო 
## რესურსები ინტერნეტში 
* Wilde Things - პირადი გვერდი 
* 
* 
* 

კატეგორია:ამერიკელი მსახიობები
კატეგორია:დაბადებული 10 მარტი
კატეგორია:დაბადებული 1984
კატეგორია:ცოცხალი ადამიანები
კატეგორია:ნიუ-იორკში დაბადებულები
ფიფა-ს ოქროს ბურთი

[350პქ|მინი|ფიფა-ს ოქროს ბურთის შექმნის ცერემონიალი [იოჰანესბურგი|იოჰანესბურგში.]]
**ფიფა-ს ოქროს ბურთი** () — ყოველწლიური საფეხბურთო ჯილდო 2010-2015 წლებში, როდესაც გაერთიანებული იყო ფიფა-ს წლის ვაჟი ფეხბურთელის და France Football-ის ოქროს ბურთის დაჯილდოებები. ჯილდო გადაეცემოდა წლის საუკეთესო ვაჟ ფეხბურთელს, ასევე დაჯილდოების ფარგლებში ხდებოდა საუკეთესო ქალი ფეხბურთელის, საუკეთესო მწვრთნელის, სიმბოლური საფეხბურთო ნაკრების, საუკეთესო გოლის ავტორის და სხვა ნომინაციების დასახელება. გამარჯვებულის გამოვლენა ხდებოდა ფიფა-ს წევრ ეროვნულ საფეხბურთო ნაკრებთა მწვრთნელების და კაპიტნების გამოკითხვის საფუძველზე, რასაც ემატებოდა მსოფლიოს თითქმის ყველა  ქვეყნის საფეხბურთო ჟურნალისტების გამოკითხვის შედეგები.

## გამარჯვებულები 
## რესურსები ინტერნეტში 
* ფიფა-ს ოქროს ბურთი ფიფა-ს ოფიციალურ საიტზე   
* ფიფა-ს ოქროს ბურთი ჟურნალ France Football-ის ოფიციალურ საიტზე 
ოქროს ბურთი
კატეგორია:ჯილდოები ანბანის მიხედვით
BAFTA-ს 64-ე დაჯილდოება

**BAFTA-ს 64-ე დაჯილდოება** — ბრიტანეთის ფილმისა და სატელევიზიო ხელოვნების აკადემიის რიგით 64-ე დაჯილდოება. ცერემონია გაიმართა 2011 წლის 13 თებერვალს, სადაც გამოვლინდნენ გამარჯვებულები 2010 წლის ბრიტანულ და უცხოურ ფილმებს შორის. ნომინანტები დასახელდა 18 იანვარს, 2011. *მეფის სიტყვამ* მიიღო თოთხმეტი ნომინაცია. ცერემონიაზე მან შვიდ კატეგორიაში მოიპოვა ჯილდო, მათ შორის საუკეთესო ფილმისთვის, ბრიტანული ფილმისთვის და მსახიობი კაცისთვის მთავარ როლში (კოლინ ფერთი). ნატალი პორტმანმა გაიმარჯვა ნომინაციაში - მსახიობი ქალი მთავარ როლში, დევიდ ფინჩერმა კი დაიმსახურა BAFTA საუკეთესო რეჟისორისთვის. ყოველწლიური საპატიო ჯილდო გადაეცა სერ კრისტოფერ ლის.

## ნომინანტები 
### ამომავალი ვარსკვლავი 
* '*ტომ ჰარდი - *დასაწყისი'''''
** ჯემა არტერტონი - თამარა დრიუ
** ენდრუ გარფილდი - სოციალური ქსელი
** აარონ ჯონსონი - Kick-Ass
** ემა სტოუნი - მსუბუქი ყოფაქცევის ფრიადოსანი

ამომავალი ვასკვლავის კატეგორია დაწესებულია Orange UK-ის მიერ და ერთადერთია ნომინაციაა, რომელშიც გამარჯვებულები ხალხის ხმის მიცემით ვლინდება.

## სქოლიო 
კატეგორია:BAFTA-ს დაჯილდოებები